|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KOMISIJOS URBANISTINIAMS, ARCHITEKTŪRINIAMS IR INVESTICINIAMS KLAUSIMAMS SPRĘSTI SUDARYMO IR JOS NUOSTATŲ PATVIRTINIMO** |
| 2019 m. lapkričio 19 d. Nr. T-511 |
| Kaunas |

Vadovaudamasi Lietuvos Respublikos vietos savivaldos įstatymo 6 straipsnio 19 ir 22 punktais, 15 straipsnio 5 dalimi, 16 straipsnio 2 dalies 6 punktu ir 48 straipsnio 2 dalimi, atsižvelgdama į Kauno miesto savivaldybės tarybos veiklos reglamento, patvirtinto Kauno miesto savivaldybės tarybos 2015 m. balandžio 2 d. sprendimu Nr. T-125 „Dėl Kauno miesto savivaldybės tarybos veiklos reglamento patvirtinimo“, 57 ir 62 punktus, Kauno miesto savivaldybės taryba n u s p r e n d ž i a:

1. Sudaryti šią komisiją urbanistiniams, architektūriniams ir investiciniams klausimams spręsti:

komisijos pirmininkas – Visvaldas Matijošaitis, Kauno miesto savivaldybės meras;

komisijos pirmininko pavaduotojas – Andrius Palionis, Kauno miesto savivaldybės mero pavaduotojas;

Jonas Audėjaitis, Kauno miesto savivaldybės tarybos narys;

Paulius Keras, Kauno miesto savivaldybės administracijos direktoriaus pavaduotojas;

Šarūnas Matijošaitis, Kauno miesto savivaldybės tarybos narys;

Aloyzas Pakalniškis, Kauno miesto savivaldybės administracijos Miesto tvarkymo skyriaus vedėjas, o jo atostogų, ligos, komandiruočių metu ir kitais atvejais, kai jo laikinai nėra, – Jolanta Miliauskienė, Kauno miesto savivaldybės administracijos Miesto tvarkymo skyriaus vedėjo pavaduotoja;

Saulius Rimas, Kauno miesto savivaldybės administracijos Kultūros paveldo skyriaus vedėjas;

Radeta Savickienė, Kauno miesto savivaldybės administracijos Aplinkos apsaugos skyriaus vedėja;

Vilius Šiliauskas, Kauno miesto savivaldybės administracijos direktorius;

Rūta Šimkaitytė-Kudarauskė, Kauno miesto savivaldybės administracijosTeisės ir konsultavimo skyriaus vedėja;

Nerijus Valatkevičius,Kauno miesto savivaldybės administracijos Miesto planavimo ir architektūros skyriaus vedėjas, o jo atostogų, ligos, komandiruočių metu ir kitais atvejais, kai jo laikinai nėra, – Natalija Danielienė-Tsebriy, Kauno miesto savivaldybės administracijos Miesto planavimo ir architektūros skyriaus vedėjo pavaduotoja;

Donatas Valiukas, Kauno miesto savivaldybės administracijosNekilnojamo turto skyriaus vedėjas, o jo atostogų, ligos, komandiruočių metu ir kitais atvejais, kai jo laikinai nėra, – Jolanta Žemaitienė, Kauno miesto savivaldybės administracijos Nekilnojamojo turto skyriaus vedėjo pavaduotoja.

2. Patvirtinti Komisijos urbanistiniams, architektūriniams ir investiciniams klausimams spręsti nuostatus ([pridedama](file:///C%3A%5CUsers%5Czanagrum%5CDownloads%5Ct199511%20priedas.docx)).

3. Įgalioti trejiems metams Kauno miesto savivaldybės administracijos Miesto planavimo ir architektūros skyriaus vedėją Nerijų Valatkevičių vadovaujantis 1 punkte nurodytos komisijos išvadomis priimti sprendimus dėl statinių statybos žemės sklypuose, besiribojančiuose su valstybinės žemės sklypais, kuriuose yra Kauno miesto savivaldybei nuosavybės teise priklausantys statiniai, ar žeme, kurioje nesuformuoti žemės sklypai, ir teikti informaciją suinteresuotiems asmenims.

4. Šis sprendimas per vieną mėnesį nuo informacijos apie jį gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |  |
| --- | --- | --- |
| Savivaldybės meras |  | Visvaldas Matijošaitis |